Seks dømt for menneskehandel
Seks rumenere er i Bergen tingrett dømt for grov menneskehandel. Tre kvinner og tre menn er dømt for blant annet menneskehandel. I tillegg er flere av dem dømt for medvirkning til voldtekt. Tiltalen mot de seks gikk ut på at de skal ha fått mindreårige jenter til å stjele og tigge for dem mellom 2008 og 2010. Flere av dem var også tiltalt for voldtekt og seksuell omgang med mindreårige. En kvinne var tiltalt for å ha giftet bort sin mindreårige datter mot penger flere ganger. Dette er den mest omfattende menneskehandelsaken i norsk rettshistorie.
Seks rumenere er i Bergen tingrett dømt for grov menneskehandel.